‘द योगिनी’ मा नेवा संस्कृति
काठमाडौंको गुंबहाः (गुंबिहार) र पाँच योगिनीका विषयमा निर्माण गरिएको वृत्तचित्र ‘द योगिनी’ को प्रोमो र पोस्टर सार्वजनिक गरिएको छ । अस्ट्रेलियाको सिड्नीमा एक कार्यक्रमबीच वृत्तचित्रको प्रोमो र पोस्टर सार्वजनिक गरिएको हो ।
काठमाडौँ — काठमाडौंको गुंबहाः (गुंबिहार) र पाँच योगिनीका विषयमा निर्माण गरिएको वृत्तचित्र ‘द योगिनी’ को प्रोमो र पोस्टर सार्वजनिक गरिएको छ । अस्ट्रेलियाको सिड्नीमा एक कार्यक्रमबीच वृत्तचित्रको प्रोमो र पोस्टर सार्वजनिक गरिएको हो ।अमेरिकाको ह्वाइट फेदर प्रोडक्सनसँगको सहकार्यमा सुभाय् मिडियाले वृत्तचित्र निर्माण गरेको हो । वृत्तचित्रमा ३३ सय वर्षभन्दा पुरानो बज्रयोगिनी क्षेत्र र यसको महत्त्व उजागर गरिएको छ ।प्रोमो तथा पोस्टर सार्वजनिक कार्यक्रमको आयोजक गुथी अस्ट्रेलियाका अध्यक्ष उमेश नापितले ‘द योगिनी’ नेवा संस्कृतिको प्रचारप्रसारका लागि निकै प्रभावकारी हुने विश्वास व्यक्त गरे । त्यस्तै, ‘द योगिनी’ नेपालको इतिहास अध्ययन गर्नेहरूका निकै महत्त्वपूर्ण हुने गुथी अस्ट्रेलियाका भाषा संस्कृति अध्ययन समिति संयोजक श्याम सैंजुको भनाइ छ । कार्यक्रममा ‘द योगिनी’ का लेखक/निर्देशक महर्जन रत्नले काठमाडौं उपत्यका र यसको रक्षार्थ खडा गरिएका पाँच योगिनीको महत्त्वबारे चर्चा गरेका थिए ।वृत्तचित्रमा रञ्जु श्रेष्ठले बज्रयोगिनी चर्या नृत्य प्रस्तुत गरेकी छन् । वृत्तचित्रले नेपाली कला संस्कृतिलाई विदेशमा प्रचारप्रसार गरी पर्यटन प्रवर्द्धनका लागि प्रभावकारी हुने निर्देशक महर्जनको भनाइ छ ।